**Julius Bergman** (s. 2. marraskuuta 1995 Tukholma, Ruotsi) on ruotsalainen jääkiekkopuolustaja, joka pelaa SHL-liigan Brynäs IF:ssä.

Ura
---

### Seuraura

Bergman on Karlskrona HK:n kasvatti. Hän pelasi seurassa ensimmäiset miesten pelinsä vain 15-vuotiaana Ruotsin kolmanneksi korkeimmalla sarjatasolla I-divisioonassa kaudella 2010–2011, jolloin Bergman pelasi viisi runkosarja- ja neljä Kvalserien AS:n ottelua ilman tehopisteitä. Kaudella 2011–2012 hän pelasi siellä 36 runkosarjaottelua tehopistein 3+6=9 ja kymmenen Kvalserien AS:n ottelua tehden yhden maalin. Karlskronan kausi päättyi sarjanousuun HockeyAllsvenskaniin. Kaudella 2012–2013 Bergman ehti pelata sarjatasoa ylempänä 23 runkosarjaottelua ilman tehopisteitä, kunnes Karlskrona lainasi hänet loppukaudeksi Frölunda HC:n J20-junioreihin joulukuussa 2012. Bergman voitti kevään 2013 pudotuspeleissä joukkueen sisäisen tehotilaston lukemalla +6.

Kaudella 2013–2014 Bergman nousi Frölundan J20-junioreiden varakapteeniksi. Hän oli joukkueen tehokkain puolustaja tehoilla 13+21=34, joilla Bergman jakoi J20 SuperElitin puolustajien pistepörssin neljännen sijan Skellefteå AIK:n Jacob Anderssonin kanssa. Hän debytoi kauden aikana myös Frölundan SHL-joukkueessa. Bergman pelasi syyskaudella kolme European Trophy -ottelua, mutta hän pelasi ensimmäisen ja kauden ainoan SHL-ottelunsa 7. maaliskuuta 2014 vieraissa AIK IF:ää vastaan. Bergman sai ottelussa jääaikaa 12 minuuttia ja hän keräsi neljä jäähyminuuttia. Huhtikuussa 2014 hän teki Frölundan kanssa kaksivuotisen SHL-sopimuksen.

San Jose Sharks varasi Bergmanin toisella kierroksella 46. pelaajana NHL:n varaustilaisuudessa 2014. Samana kesänä hänet varasi myös OHL-joukkue London Knights 52. pelaajana CHL:n varaustilaisuudessa. Bergman teki jo saman kesän heinäkuussa kolmivuotisen tulokassopimuksen Sharksin kanssa. Runsas viikko myöhemmin hänen ilmoitettiin siirtyvän kaudeksi 2014–2015 London Knightsin OHL-joukkueeseen. Bergman oli tehoilla 13+29=42 joukkueen tehokkain puolustaja. OHL-kauden päätyttyä, huhtikuussa 2015 hän liittyi AHL-joukkue Worcester Sharksin vahvuuteen. Bergman pelasi siellä yhden runkosarjaottelun keräten yhden kahden minuutin jäähyn sekä teholukeman +1.

Lokomotiv Jaroslavl varasi Bergmanin 124. pelaajana KHL:n varaustilaisuudessa 2015. Kauden 2015–2016 Bergman pelasi kokonaan San Jose Sharksin uudessa farmijoukkueessa, San Jose Barracudassa, jossa tulokaskausi toi 60 runkosarja- ja neljässä playoff-ottelussa tehot 3+8=11. Myös kaudet 2016–2017 ja 2017–2018 hän pelasi kokonaan Barracudassa. Noista jälkimmäisellä kaudella Bergman oli kymmenellä osumallaan joukkueen eniten maaleja tehnyt puolustaja.

Kesäkuussa 2018 Sharks kauppasi Bergmanin, hyökkääjä Mikkel Bødkerin ja kesän 2020 kuudennen kierroksen varausvuoron Ottawa Senatorsiin vaihdossa hyökkääjä Mike Hoffmaniin, puolustaja Cody Donagheyyn ja kesän 2020 viidennen kierroksen varausvuoroon. Hän pelasi alkukauden 2018–2019 AHL-joukkue Belleville Senatorsissa, kunnes helmikuussa 2019 Ottawa Senators kauppasi Bergmanin ja hyökkääjä Matt Duchenen Columbus Blue Jacketsiin vaihdossa ehdolliseen ensimmäisen kierroksen varausvuoroon sekä hyökkääjä Vitali Abramoviin ja Jonathan Davidssoniin. Kauppaan sisältyi myös toinen, ehdollinen ensimmäisen kierroksen varaus, mikäli Duchene oli tehnyt jatkosopimuksen Blue Jacketsin kanssa. Ennen ensimmäistäkään pelattua ottelua Blue Jacketsin organisaatiossa, vain pari päivää myöhemmin seura kauppasi Bergmanin sekä kesän 2019 neljännen ja seitsemännen kierroksen varausvuorot New York Rangersiin vaihdossa puolustaja Adam McQuaidiin. Bergman pelasi loppukauden AHL-joukkue Hartford Wolf Packin vahvuudessa.

Kaudeksi 2019–2020 Bergman palasi kaksivuotisella sopimuksella Frölunda HC:n SHL-joukkueeseen. Hänen ensimmäinen kokonainen kautensa liigassa toi 42 runkosarjaottelussa kuusi syöttöpistettä. Mestarien liigassa Bergman pelasi seitsemän ottelua tehopistein 1+2=3. Hän voitti CHL:n mestaruuden.

Bergman siirtyi kaudeksi 2020–2021 kaksivuotisella sopimuksella SM-liigajoukkue Pelicansiin. Hän oli viidellä osumallaan joukkueen eniten maaleja tehnyt puolustaja. Kauden jälkeen, kesäkuussa 2021 Bergmanin sopimus Pelicansin kanssa purettiin yhteisymmäryksessä. Samana päivänä hänen vahvistettiin palaavan kaudeksi 2021–2022 kotimaahansa ja siirtyvän kaksivuotisella sopimuksella Allsvenskan-joukkue IF Björklöveniin. Vain kaksi viikkoa myöhemmin Bergmaninin sopimus kuitenkin purettiin ja hänen kerrottiin siirtyvän SHL:ään. Samana päivänä Bergmanin vahvistettiin siirtyvän kaksivuotisella sopimuksella Brynäs IF:ään.

### Maajoukkueura

Bergman pelasi alle 20-vuotiaiden MM-kilpailuissa vuonna 2015, jolloin hän jakoi Ruotsin sisäisen tehotilaston voiton Lucas Wallmarkin kanssa lukemalla +3. Turnauksen pronssiottelussa Bergman nousi kuitenkin joukkueensa antisankariksi, kun hän taklasi toisessa erässä summerin soitua Slovakian Patrik Koyšia poikittaisella mailalla kaulaan. Bergmanille tuomittiin 5+20-minuutin rangaistus ja Slovakian Pavol Skalický iski kolmannen erän alussa ylivoimalla joukkueen 2–4-voittoon päättyneen ottelun ratkaisumaalin.

Bergman pelasi myös alle 18-vuotiaiden MM-kilpailuissa vuonna 2013 sekä alle 18-vuotiaiden Ivan Hlinkan muistoturnauksessa vuonna 2012, jolloin hän voitti pronssia. Bergman pelasi myös World U-17 Hockey Challengessa vuonna 2012. Yhteensä hän on pelannut 18 nuorten ja 34 poikien maaottelua. Bergman on myös kuulunut Ruotsin alle 16-vuotiaiden maajoukkueen kapteenistoon.

Pelityyli
---------

Elite Prospects-sivuston David Enbomin mukaan Bergman on hyvä kahden suunnan puolustaja, jolla on hyvä laukaus. Hän myös avaa peliä hyvin ja tykkää pelata fyysisesti.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Karlskrona HK | Ruotsi I | 5 | 0 | 0 | 0 | 0 | – | – | – | – | – |
| 2011–2012 | Karlskrona HK | Ruotsi I | 36 | 3 | 6 | 9 | 47 | – | – | – | – | – |
| 2012–2013 | Karlskrona HK | Allsvenskan | 23 | 0 | 0 | 0 | 16 | – | – | – | – | – | U18 | 5 | 0 | 1 | 1 | 4 |
|  | Frölunda HC | SuperElit | 15 | 1 | 5 | 6 | 6 | 6 | 1 | 2 | 3 | 8 |
| 2013–2014 | Frölunda HC | SuperElit | 45 | 13 | 21 | 34 | 54 | 3 | 0 | 1 | 1 | 8 |
|  | Frölunda HC | SHL | 1 | 0 | 0 | 0 | 4 | – | – | – | – | – |
| 2014–2015 | London Knights | OHL | 60 | 13 | 29 | 42 | 78 | 10 | 4 | 2 | 6 | 6 | JMM | 7 | 0 | 1 | 1 | 31 |
|  | Worcester Sharks | AHL | 1 | 0 | 0 | 0 | 2 | – | – | – | – | – |
| 2015–2016 | San Jose Barracuda | AHL | 60 | 3 | 8 | 11 | 40 | 4 | 0 | 0 | 0 | 4 |
| 2016–2017 | San Jose Barracuda | AHL | 64 | 3 | 27 | 30 | 40 | 15 | 1 | 7 | 8 | 8 |
| 2017–2018 | San Jose Barracuda | AHL | 65 | 10 | 10 | 20 | 57 | 4 | 0 | 1 | 1 | 2 |
| 2018–2019 | Belleville Senators | AHL | 33 | 0 | 6 | 6 | 12 | – | – | – | – | – |
|  | Hartford Wolf Pack | AHL | 10 | 0 | 2 | 2 | 2 | – | – | – | – | – |
| 2019–2020 | Frölunda HC | SHL | 42 | 0 | 6 | 6 | 20 | – | – | – | – | – |
| 2020–2021 | Pelicans | SM-liiga | 57 | 5 | 7 | 12 | 32 | 5 | 0 | 0 | 0 | 2 |
| 2021–2022 | Brynäs IF | SHL | 43 | 3 | 2 | 5 | 8 | 3 | 0 | 0 | 0 | 2 |
| 5 kautta | yhteensä | AHL | 233 | 16 | 53 | 69 | 153 | 23 | 1 | 8 | 9 | 14 |
| 3 kautta | yhteensä | SHL | 86 | 3 | 8 | 11 | 32 | 3 | 0 | 0 | 0 | 2 |
| 1 kausi | yhteensä | SM-liiga | 57 | 5 | 7 | 12 | 32 | 5 | 0 | 0 | 0 | 2 |
| 1 kausi | yhteensä | Allsvenskan | 23 | 0 | 0 | 0 | 16 | – | – | – | – | – |

Lähteet
-------

* Julius Bergman The Internet Hockey Databasessa (englanniksi)
* Julius Bergman Eurohockey-sivustolla (englanniksi)
* Julius Bergman *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Julius Bergman *Elite Prospects*. Everysport Media Group AB.  (englanniksi)
2. ↑  Elite Prospects - Frölunda HC J20 *eliteprospects.com*. Everysport Media Group AB. Viitattu 4.12.2019. (englanniksi)
3. ↑  Elite Prospects - J20 SuperElit Stats 2013-2014 *eliteprospects.com*. Everysport Media Group AB. Viitattu 4.12.2019. (englanniksi)
4. ↑  Ohlsson, Axel: 18-åriga debutantduon får chansen i Frölunda *expressen.se*.  8.3.2014. AB Kvällstidningen Expressen. Viitattu 6.11.2016. (ruotsiksi)
5. ↑  Julius Bergman *SHL.se*. SHL AB. Viitattu 4.12.2019. (ruotsiksi)
6. ↑  Gyllander, Peter: Julius Bergman till A-truppen *frolundaindians.com*.  14.4.2014. Frölunda Hockey Club. Viitattu 6.11.2016. (ruotsiksi)
7. ↑  Sharks Sign Bergman to Entry-Level Contract *nhl.com/sharks*.  27.9.2014. SAN JOSE, CA:  San Jose Sharks. Viitattu 6.11.2016. (englanniksi)
8. ↑  San Jose sopimuksiin kesän kärkivaraustensa kanssa *Sportti.com*.  27.9.2014. Sport Content Oy. Viitattu 6.11.2016.
9. ↑  Bergman Commits To Knights Julkaisu = londonknights.com  25.7.2014. London, Ontario:  London Knights. Viitattu 6.11.2016. (englanniksi)
10. ↑  Elite Prospects - London Knights *eliteprospects.com*. Everysport Media Group AB. Viitattu 4.12.2019. (englanniksi)
11. ↑  Sharks Reassign Bergman to the Worcester Sharks  16.4.2015. SAN JOSE:  San Jose Sharks. Viitattu 6.11.2016. (englanniksi)
12. ↑  Julius Bergman The Internet Hockey Databasessa (englanniksi)
13. ↑  Elite Prospects - San Jose Barracuda *eliteprospects.com*. Everysport Media Group AB. Viitattu 4.12.2019. (englanniksi)
14. ↑  Senators acquire Boedker, Bergman and a 6th-round pick from San Jose *nhl.com/senators*.  19.6.2018. Ottawa:  Ottawa Senators. Viitattu 4.12.2019. (englanniksi)
15. ↑  Hurmerinta, Eero: Sharks hankki kohupelaaja Hoffmanin − Bødker matkaa vaihdossa Kanadan pääkaupunkiin *Jatkoaika.com*.  19.6.2018. Jatkoaika r.y. Viitattu 4.12.2019.
16. ↑  Blue Jackets acquire Matt Duchene and Julius Bergman from Senators *nhl.com/bluejackets*.  22.2.2019. Columbus Blue Jackets. Viitattu 4.12.2019. (englanniksi)
17. ↑  Suhonen, Markus: Blue Jackets vahvisti rivejään tähtipelaaja Matt Duchenella − Senatorsille kaksi hyökkääjälupausta ja ensimmäisen kierroksen varausvuoro *Jatkoaika.com*.  22.2.2019. Jatkoaika r.y. Viitattu 4.12.2019.
18. ↑  Rangers Acquire Julius Bergman, 2019 4th & 7th Rd Picks *nhl.com/rangers*.  25.2.2019. New York Rangers. Viitattu 4.12.2019. (englanniksi)
19. ↑  Kalmari, Viljami: Kekäläinen viimeisteli palapeliään kookkaalla Adam McQuaidilla *Jatkoaika.com*.  25.2.2019. Jatkoaika r.y. Viitattu 4.12.2019.
20. ↑  Pettersson Kymmer, Peter: ...och trean vänder hem *frolundaindians.com*.  8.5.2019. Frölunda Hockey Club.  Arkistoitu 10.5.2019. Viitattu 6.11.2016. (ruotsiksi)
21. ↑  Pelicansille neljä uutta pelaajasopimusta ja tukku jatkosopimuksia *pelicans.fi*.  21.4.2020. Lahden Pelicans Oy. Viitattu 21.4.2020.
22. ↑  Elite Prospects - Pelicans *eliteprospects.com*. Everysport Media Group AB. Viitattu 27.5.2021. (englanniksi)
23. ↑  Julius Bergman ei jatka Pelicansissa *pelicans.fi*.  7.6.2021. Lahden Pelicans Oy. Viitattu 7.6.2021.
24. ↑  Kassman, Mikael: Meriterad back ansluter *bjorkloven.com*.  7.6.2021. Björklöven AB. Viitattu 7.6.2021. (ruotsiksi)
25. ↑  Alatalo, Joni: Vahvistus: Pelicansista poistunut ruotsalaispuolustaja siirtyy Mikko Mannerin alaisuuteen: "Korkea työmoraali ja vahva tahto" *suomikiekko.com*.  21.6.2021. Nordic Sport Media. Viitattu 22.6.2021.
26. ↑  Elite Prospects - Sweden U20 *eliteprospects.com*. Everysport Media Group AB. Viitattu 4.12.2019. (englanniksi)
27. ↑  Päätalo, Vilja: Ruotsin syntipukki: "Olen niin pettynyt itseeni" *Jatkoaika.com*.  6.1.2015. Jatkoaika r.y. Viitattu 6.11.2016.